James Hilton

James Hilton (født 9. september 1900, død 20. desember 1954) var en engelsk romanforfatter med en rekke bestselgere i sin tid, blant annet om en eldre lærer i Adjø, Mr. Chips (1934) og om det myteomspunne stedet Shangri-La i Tapte horisonter (1933). Mange av hans romaner ble oversatt til norsk.

 Biografi 
Hilton ble født i Leigh i Lancashire og var sønn av John Hilton, rektor ved Chapel End School i distriktet Walthamstow i østlige London. Hilton tok sin utdannelse ved Leys School i Cambridge, og deretter ved Christ's College ved Universitetet i Cambridge hvor han tok en akademisk grad i engelsk litteratur.Biographical Note on dust jacket of Dawn of Reckoning, Penguin Books, 1937.

Han skrev sine to mest minneverdige bøker Tapte horisonter og Adjø, Mr. Chips mens han fortsatt levde i et hus i Oak Hill Gardens, Woodford Green, et område i nordøstlige London. Dette huset står fortsatt, markert med en blå plakett som markerer at det var Hiltons bolig.

Han giftet seg to ganger, først til Alice Brown og senere til Galina Kopineck. Begge ekteskap endte i skilsmisse. Hilton bosatte i sine siste år i Hollywood, der han også skrev filmmanuskript, blant annet for Mrs. Miniver i 1942. Han døde ved Long Beach i California, USA, av leverkreft.James Hilton, Find a Grave

 Forfatterskap 

Hiltons første roman, Catherine Herself, ble utgitt i 1920 da han var kun 20 år. Flere av hans bøker ble internasjonalt kjente bestselgere og flere av hans fortellinger ble filmatisert eller gjort om til radiohørespill, blant annet Lost Horizon (1933), som vant en Hawthornden-pris i 1934; Goodbye, Mr. Chips (1934); og Random Harvest (1941).

Hiltons bøker er preget av sentimentale hyllest til engelske dyder. Det er særlig treffende for Adjø, Mr. Chips, men hans romaner kunne også ha en mørkere side. Mangler i de engelske samfunnet på hans tid, særlig trangsynthet og klassebevissthet, var hyppig emner han tok opp. Hans roman We Are Not Alone som til tross for dens optimistiske tittel var en mørk fortelling om lovlig godkjent lynsjing som skjedde som følge av krigshysteriet i Storbritannia.

 Bibliografi 

 Catherine Herself, 1920
 Storm Passage, 1922
 The Passionate Year, 1924
 Dawn Of Reckoning (Rage In Heaven) , 1925
 Meadows Of The Moon, 1926
 Terry, 1927
 The Silver Flame (Three Loves Had Margaret), 1928
 Murder at School (amerikansk tittel: Was It Murder?), utgitt under pseudonymet Glen Trevor, 1931
 And Now Goodbye, 1931
 Contango (Ill Wind) , 1932
 Knight Without Armour (Without Armor) , 1933. Norsk: En ridder uten rustning
 Lost Horizon, 1933. Norsk: Tapte horisonter
 Goodbye, Mr. Chips, 1934. Norsk: Adjø, Mr. Chips
 We Are Not Alone, 1937. Norsk: Vi er ikke alene
 To You, Mr Chips, 1938
 Random Harvest, 1941
 The Story Of Dr. Wassell, 1944
 So Well Remembered, 1945
 Nothing So Strange, 1947
 Twilight Of The Wise, 1949. Norsk: Tilfeldighetens høst
 Morning Journey, 1951. Norsk: Reise ved daggry
 Time And Time Again, 1953

 Referanser 

 Eksterne lenker 
 James Hilton Society

 Works by James Hilton hos Prosjekt Gutenberg Australia


Kategori:Personer fra distriktet Wigan
Kategori:Britiske forfattere
Kategori:Oscar-vinnere (filmatisering)